На основу члана 115. Статута Општине Владичин Хан („Службени гласник Града Врања“ број 4/19), члана 7., 25., 26. и 27. Одлуке о јавној расправи („Службени гласник Града Врања“ број 13/19), Општинско веће општине Владичин Хан, на седници одржаној дана 29.11.2022. године, одређује:

**ПРОГРАМ ЈАВНЕ РАСПРАВЕ О**

**НАЦРТУ ОДЛУКЕ О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА**

1. Општинско веће Општине Владичин Хан у сарадњи са Одељењем за финансије и привреду Општинске управе Општине Владичин Хан- Одсек за локалну пореску администрацију спроводи јавну расправу о нацрту Одлуке о изменама и допунама Одлуке о локалним комуналним таксама
2. Нацрт Oдлуке о изменама и допунама Одлуке о локалним комуналним таксама сачинило је Одељење за финансије и привреду Општинске управе Општине Владичин Хан – Одсек локална пореска администрација.
3. Јавна расправа о нацрту Oдлуке о изменама и допунама Одлуке о локалним комуналним таксама спроводи се у периоду од 30.11.2022. године па најкасније до 15.12.2022
4. Отворени састанак о предложеном нацрту Oдлуке о накнади за коришћење јавних површина ће се одржати дана **15.12.2022. године (четвртак) у 08,30 часова у великој сали Скупштине општине Владичин Хан**.
5. Примедбе, предлози и сугестије достављају се Одељењу за финасије и привреду Општинске управе Општине Владичин Хан, Одсеку за локалну пореску администрацију путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 30.11.2022. године или у писаном облику на самој јавној расправи.
6. У поступку јавне расправе нацрт Oдлуке о изменама и допунама Одлуке о локалним комуналним таксама ће образлагати Томица Пешић, шеф Одсека за локалну пореску администрацију
7. Нацрт Oдлуке о изменама и допунама Одлуке о локалним комуналним таксама стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.
8. По окончању јавне расправе Одељење за финансије и привреду Општинске управе Општине Владичин Хан објавиће Извештај о одржаној јавној расправи на сајту Општине Владичин Хан у року од 15 дана од дана окончања јавне расправе.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-113/5-1/22-III**

 **ЗАМЕНИК ПРЕДСЕДНИКА,**

 **Владимир Костић**